מה שאומרים
באופן גורף יש דעה שסוברת; היקום מתרחב כנראה זאת אומרת; שאפשר להתחיל בספירה לאחור; ממילא נשאבים אל החור השחור; ובצורה נקודתית ממשיכים המומחים; בלשון מצוחצחת וסבר פנים; דאגה אמיתית שניקח בחשבון; התלקחות רבתי במזרח התיכון; את מס השלום נשלם בריבית; לא נותר לנו על מי לסמוך אלא; על ארצות הטמטום והברית; שהופרה נשכחה נשברה; והאל מתבונן רק כי אין לו ברירה; צא מתוך הסרט; אם הכלי שבור אין אמונה; וקל יותר להדביק ולחבר; אם ניתן קצת אהבה; וגם קראתי ראיון עם איש הרוח שניזון; מהספרים שהוא כותב על הסכסוך בטון נוקב; על יחסי כוחות שווים על זעקת המדוכאים; ועל איך עוד עשרים שנה כבר לא תהיה כאן מדינה; ועוד אחד אחמדניג'ד שמאיים שעוד תרעד האדמה; והוא ימחק את האומה בלחיצת כפתור תמימה; ויביא את הסוף המר אל מקומו בשלום; אבל אני אומר; צאו מתוך הסרט; אם הכלי שבור אין אמונה; וקל יותר להדביק ולחבר; אם ניתן קצת אהבה; זה מה שהם אומרים...; וגם אצלנו בשכונה יש אישה שמתקשרת; עם רוחות שלא רואים בעין וזה מה שהיא אומרת; בעידן החדש הופך הרוב למיעוט הערב רב המזדנב; והאיש הפשוט מקיץ משעבוד תודעתו המנומנמת; ומתעורר למציאות שהיא את עצמה חולמת; ואף על פי ולמרות שזה נשמע אמיתי; את השקר הבא הייתי חייב להמציא; בלי לחפש עוד תירוץ או לשחד בסיבה; לשכוח מה שאומרים ורק לתת אהבה; 